Kod QR

**[[Kod]] tindak balas cepat** (bahasa Inggeris: *quick response code*, disingkat **QR**) adalah sejenis kod dwimatra dibangunkan syarikat automobil Denso Wave di Jepun pada tahun 1994 untuk penandaan barangan hendak dipasang. Kod ini ditandakan petak bercorak seakan kelarai menyusun modul pepetak hitam kecil berlatar putih sambil diapit pepetak sisi memudahkan maklumat diimbas baik dari sudut menaik mahupun menegak, maklumat tersebut kemudian ditukar kepada data boleh diterima perisian membaca.

Kod dibawa kelarai ini dapat menyimpan maklumat lebih banyak daripada Kod Produk Sejagat (*Universal Product Code*, UPC) biasa dari jejalur menegak kerana kemampuan sesepetak kelarai mengandungkan maklumat boleh dibaca menegak serta mendatar. Penggunaan ini penting dalam beberapa fungsi termasuk pembayaran dan jual beli.

Penggunaan kod QR bebas daripada sebarang lesen. Ia kini diterbitkan sebagai piawai ISO.

## Fungsi
Sesebuah kelarai kod tindak balas cepat dipenjurukan tiga segi empat unik, ketetiga petak ini bertindak sebagai titik sasaran yang mudah dikesan pengimbas imej digital 2 dimensi yang kemudiannya dianalisiskan oleh suatu pemproses beraturcara.

Pemproses ini menentukan QR menggunakan (satu atau lebih segi empat yang lebih kecil pada penjuru keempat kelarai untuk menentukan saiz, orientasi serta sudut pandang. Selepas itu, titik-titik kecil sepanjang kod ini ditukarkan kepada nombor perduaan (''binary'') serta disahkan dengan algoritma pembetul ralat. 

Rekaan kelarai kod yang bermata lebih dari satu penjuru ini membolehkan daya simpanan maklumat berganda dari kod palang yang hanya dapat menampung arah mendatar.

## Kegunaan

### Dalam pemasaran
Kod ini paling banyak digunakan untuk tujuan pengiklanan, di mana pengimbasannya yang segera boleh membawa pengguna kepada laman sesebuah jenama dalam masa siaran iklan yang singkat tanpa perlunya memaparkan URL yang biasa untuk tujuan yang sama. Kod QR yang menyimpan alamat dan URL juga boleh tertera pada bahan cetak seperti majalah dan kad, papan tanda atau kenderaan yang boleh dikesan dan diimbas pengguna menggunakan aplikasi yang bersesuaian dalam telefon bimbit berkamera mereka yang disambung pada suatu rangkaian mudah alih.

### Berdagang

Ia boleh digunakan untuk menyimpan maklumat akaun bank atau kad kredit; mahupun sebagai komponen utama dalam aplikasi pembayaran dalam talian (antara contoh yang terbaik ialah WeChat Pay dan PayTM.) Pada 2018, kekira 83% pembayaran seluruh dunia menggunakan imbasan kelarai kod pada peranti mudah alih.

### Dalam pendidikan
Kod ini juga digunakan dalam lingkungan pendidikan sebagai penyimpan bahan perkuliahan. Selain itu, ia boleh diterapkan sebagai sarana mempermudahkan pengesahan ijazah dan transkrip secara nyata dan semasa. Perpustakaan-perpustakaan boleh menerapkan kod ini untuk pembayaran denda dan perkhidmatan umum yang disediakan. Kelarai kod dapat dibubuh pada kad pelajar tidak sahaja memudahkan pencatatan kehadiran siswa serta akses maklumat kepada para siswa, guru dan orang tua murid dalam proses pembelajaran atau pengajaran.

### Fungsi lain
Ada juga permainan video tertentu turut menerapkan teknologi ini sebagai sebahagian daripada unsur mekanisme bermain atau cerita dalam permainan tersebut.

## Lihat juga
* QRpedia

## Rujukan

## Pautan luar

* "Barcode vs Kod QR: Apa bezanya?". *Majalah Sains*.
* "I built a QR code with my bare hands to see how it works", dari saluran Veritasium di YouTube
* Laman Kod QR Denso Wave
*Penjana kod QR mudah